钦定古今图书集成/理学汇编/学行典/第023卷 > 皇极经世心易发微四 > 《声音辨说》
## 钦定古今图书集成/理学汇编/学行典/第023卷 > 皇极经世心易发微四 > 《声音辨说》

邵子之著《皇极经世》也，何取于声音之数哉？盖“物之
生也，有气则有声，有声则有色，有色则有臭，有臭则
有味。色、臭、味与声同出，不若声之为可以字别”焉。因
其可以字别也，谱之以为图，则有不胜其当辨者也。
何则？略而言之，不过曰声而已；详而言之，则有声音
之辨；略而言之，不过曰声音而已；详而言之，则声有
平上去入之辨；音有开发收闭之辨。平上去入四也，
而各有两闭两翕之辨；开发收闭四也，而各有两清
两浊之辨。声之有十也，而有行至于七则皆止之辨；
音之有十二也，而有至五则止，至九则止，又有不至
于十二则不止之辨。以数考之，则有或多或寡之辨；
以卦索之，则有或纵或横之辨。故曰：“谱之以图”，则有
不胜其当辨者矣。夫略而言之，不过曰声者，何也？盖
声自无而出，当其无声，则阴之谓也，及其有声，则阳
之谓也。既已有声矣，而犹略可乎？一呼一吸而阴阳
分焉，吾是以有声音之辨。虽然，此犹略而言之也，若
乃详而言之，则声之平者属《干》，而日日所变之声未
尝不为《坤》之唱也；音之开者属《坤》，而“水”水所化之音
未尝不为《干》之和也。声之上者属《兑》，而“月”月所变之
声，未尝不为《艮》之唱也。音之发者属《艮》，而“火”，火所化
之音未尝不为《兑》之和也。声之去者属《离》，而“星”“星”所
变之声，有不为《坎》之唱者乎？音之收者属《坎》，而“土”土
所化之音，有不为《离》之和者乎？声之入者属《震》，而“辰”
辰所变之声，有不为《巽》之唱者乎？音之闭者属巽，而
石石所化之音，有不为《震》之和者乎？日月星辰各有
四位，则平上去入分为两辟两翕以当之矣。水火土
石各有四位，则开发收闭分为两清两浊以当之矣。
是故以上下层别之，日月星辰之一十六位，每居于
上，然其声之吕地，则有时而居下也。水火土石之一
十六位，每居于下，然其音之律天，则有时而居上矣。
以左右行别之，“水”“火”“土”“石”之一十六字，每居于右，不
以律天之故，而或居于左焉。日月星辰之一十六字，
每居于左，不以吕地之故，而或居于右焉。上有时而
居下，下有时而居上者，此其气之流通者乎？左无时
而居右，右无时而居左者，“此其质之凝定者乎！其行
至于七而止者十干之用甲庚也，而日之七分可见
也。其行至于五而止者，十二支用辰申也，而夜之七
分亦可见矣。其行至于九而止者，十二支用寅戌也，
而日之九分又可见矣。其不至于十二则不止者，火
之用虚，至夜而动者资焉。”是火于一日之闲，无闲于
十二时之数也。今夫一十六位，数之所由生也。循其
右而数之，其纵四位；循其上而数之，其横三位，此自
甲至庚之七也。日之七分不于是而可见乎？循其右
而数之，下退一位；循其上而数之，左退一位，此自辰
至申之五也。以上右之五为明数，则下左之七为暗
数矣，夜之七分不于是而可见乎？循其右而数之，其
横三位为界隔者凡四，此自寅至戌之九也。日之九
分，不于是而又可见乎？循其上下左右而数之，其中
四位，其外三四有十二位，虚中以为火，则外无不照
矣。实外以为土，则中无不包矣。火土之十二，宁不于
是而又可见乎？数之或多或寡，其概如此，固亦有由
然矣。抑图之多也，或至于三千“八百四十而止，不其
多乎？”曰：“多则信乎其多矣，不可以莫之统也。统之十
六，三十六，则有二百五十六位之阳图，必有二百五
十六位之阴图。是故日月星辰之所经，水火土石斯
为之纬矣。水火土石之所经，日月星辰斯为之纬矣。
干兑离震之横也，自上而下，说者以为生动物；坤艮
坎巽之纵也，自”下而上，说者以为生植物，吾然后知
植物之命在乎根，动物之命在乎首。命之理微又微
矣，我乃因是而有以见之。呜呼！声以律天，音以吕地，
岂特单出杂比云乎哉？物之生有万不同，而无不本
于是者，惟人也。身备万物，可以自重而保其贵矣。不
然，则以物交物，鲜不为所掩而失之，是则君子之所
“忧，而学者之所当自省者也。